נמטונה

נמטונה (Nemetona) היא אלה במיתולוגיה הקלטית. פולחנה היה נפוץ בגאליה ובבריטניה הרומית.

כתובות לכבוד נמטונה התגלו בטריר (במערב גרמניה של היום) ובבאת' (באנגליה של היום).

בתרבות הקלטית חלק מהפולחן התבצע ביערות. משמעות שמה היא "פולחן" וזה מלמד שהיא הייתה האלה שלה הוקדשו היערות הקדושים ושתפקידה היה לשמור על היערות ועל האתרים הקדושים.

נמטונה היא זוגתו של מרס לוקטיוס. כך נכתב באחת הכתובות שנמצאו בבאת'.

אלים בריטיים וגאליים קדומים
אלות טבע